Αρθρολεπτίδες

Οι αρθρολεπτίδες (λατινική και επιστημονική ονομασία Arthroleptidae) είναι οικογένεια βατράχων της Υποσαχάριας Αφρικής. Περιλαμβάνει δενδρόβιους βάτραχους (γένος Leptopelis), καθώς και εδαφόβιους, όπως το ομώνυμο γένος αρθρολεπτίς. Τα περισσότερα γένη είναι περιορισμένα στα τροπικά δάση της κεντρικής και δυτικής Αφρικής.

Ταξινομική
Η οικογένεια αυτή είναι φυλογενετικώς η αδελφή ομάδα της οικογένειας υπερολιίδες (Hyperoliidae), μαζί με την οποία συναποτελούν τον εξελικτικό κλάδο «λαυρεντοβατράχια» (Laurentobatrachia), μια ονομασία που τιμά το έργο του Αργεντινού ερπετολόγου Ρεϋμόν Λωράν. Η ομάδα αυτή υπάγεται με τη σειρά της στα αφροβατράχια, έναν ενδημικό αφρικανικό εξελικτικό κλάδο.

Οι αρθρολεπτίδες χωρίζονται με βάση φυλογενετικών αναλύσεων σε τρεις πολύ διαφορετικές υποοικογένειες: τις αρθρολεπτίνες (Arthroleptinae), τις αστυλοστερνίνες (Astylosterninae) και τις λεπτοπελίνες (Leptopelinae). Υπάρχουν ειδικοί που τις θεωρούν ξεχωριστές οικογένειες, ενώ άλλοι δεν αναγνωρίζουν καν τις υποοικογένειες, κυρίως εξαιτίας αβεβαιότητας στη φυλογενετική τοποθέτηση των γενών Leptopelis και Scotobleps.

Ο παρακάτω πίνακας περιλαμβάνει τα γένη της κάθε υποοικογενένειας ονομαστικά και τον αριθμό ειδών του κάθε γένους:

 ΥποοικογένειαΕπιστημονική ονομασίαΚοινή ονομασίαΑριθ.ειδών ArthroleptinaeMivart, 1869Arthroleptis, Smith, 1849  βάτραχοι που στριγγλίζουν  48Cardioglossa, Boulenger, 1900  μακροδάκτυλοι βάτραχοι  19 AstylosterninaeNoble, 1927Astylosternus, Werner, 1898  νυκτοβάτραχοι  12Leptodactylodon, Andersson, 1903  αβγοβάτραχοι  15Nyctibates, Boulenger, 1904  νότιος νυκτοβάτραχος  1Scotobleps, Boulenger, 1900  δασοβάτραχος της Γκαμπόν  1Trichobatrachus, Boulenger, 1900  τριχωτός βάτραχος  1 LeptopelinaeLaurent, 1972Leptopelis Günther, 1859  δασικοί δενδροβάτραχοι  54

Παραπομπές

 Εξωτερικοί σύνδεσμοι 
 «Βάτραχος του τρόμου» σπάει ο ίδιος τα κόκκαλά του για να τα μετατρέψει σε νύχια, NewScientist.com, 28 Μαΐου 2008

Βιβλιογραφία
 ADW: Arthroleptidae: Information


Κατηγορία:Άνουρα
Κατηγορία:Αμφίβια της Αφρικής